ଭୁବନେଶ୍ୱର, ଏପ୍ରିଲ ୨(ଲୋକାଲ ୱାୟାର): କରୋନା ଭାଇରସର ମୁକାବିଲା ପାଇଁ ଏକମାତ୍ର ରାସ୍ତା ହେଉଛି ସରକାରଙ୍କ ସଙ୍ଗରୋଧ ନିଷ୍ପତ୍ତିକୁ ପାଳନ କରିବା ଓ ଏ ନେଇ ସଚେତନ ହେବା ।
ହେଲେ ରାଜ୍ୟରେ ଗ୍ରାମାଞ୍ଚଳର ଅଧିକାଂଶ ଲୋକ ଏବେ ମଧ୍ୟ କରୋନା ବାବଦରେ ଅଜ୍ଞ ।
ଏଭଳି ଲୋକଙ୍କୁ ସଚେତନ କରିବାକୁ ଏବେ ଆଗେଇ ଆସିଛି ବିଭିନ୍ନ ରେଡିଓ ଷ୍ଟେସନ୍ ।
ଆକାଶବାଣୀ କେନ୍ଦ୍ର କଟକଠାରୁ ଆରମ୍ଭ କରି ୧୦୪ ଏଫ୍ଏମ୍, ରେଡିଓ ନମସ୍କାର, ରେଡିଓ ଭୁବନେଶ୍ୱର, ସୋଆ କମୁ୍ୟନିଟି ରେଡିଓ ଆଦି ଏ ଦିଗରେ ସହାୟତାର ହାତ ବଢ଼ାଇଛନ୍ତି ।
ଏସବୁ ରେଡିଓ ଷ୍ଟେସନ୍ ଗୁଡ଼ିକରେ କରୋନା ପାଇଁ କେବଳ ସ୍ୱତନ୍ତ୍ର ବୁଲେଟିନ୍ ପ୍ରସ୍ତୁତ କରାଯାଉନି ବରଂ ଜିଙ୍ଗଲ୍ ଓ ଛୋଟ ଛୋଟ ଡ୍ରାମା ମାଧ୍ୟମରେ ଜନସାଧାରଣଙ୍କୁ କରୋନା ସଂକ୍ରମଣ ବାବଦରେ ସଚେତନ କରାଯାଇ ପାରୁଛି ।
ରେଡିଓ ଷ୍ଟେସନ୍ ଗୁଡ଼ିକ ଜନସାଧାରଣଙ୍କୁ ସ୍ୱଚ୍ଛତା, ସାମାଜିକ ଦୂରତ୍ୱ ସମେତ ଅନ୍ୟ ପ୍ରତିରୋଧକ ବ୍ୟବସ୍ଥା ସମ୍ପର୍କରେ ଅବଗତ କରାଉଛନ୍ତି ।
ଏ ସମ୍ପର୍କରେ କଟକ ଆକାଶବାଣୀ କେନ୍ଦ୍ରର ସମାଚାର ସମ୍ପାଦକ ଇତିଶ୍ରୀ ସିଂ ରାଠୋର କହିଛନ୍ତି ଏବେ ସାରା ରାଜ୍ୟରେ ଲକ୍ ଡାଉନ୍ ପରିସ୍ଥିତି ।
ଅନେକ ସ୍ଥାନକୁ ସମ୍ବାଦପତ୍ର ପହଞ୍ଚିପାରୁନାହିଁ । ତୀବ୍ର ଗତିରେ ସଂକ୍ରମିତ ହେଉଥିବା କରୋନା ବାବଦରେ କିନ୍ତୁ ଜନସାଧାରଣ ଜାଣିବା ନିହାତି ଜରୁରି ।
ତେଣୁ ଲୋକଙ୍କ ପାଖରେ ଖବର ପହଞ୍ଚିବାର ଓ ଜନସାଧାରଣଙ୍କୁ ସଚେତନ କରାଇବାର ବିକଳ୍ପ ମାଧ୍ୟମ ସାଜିଛି ରେଡିଓ ।
ତାଛଡ଼ା ରେଡିଓର ଏକ ସ୍ୱତନ୍ତ୍ର ଗ୍ରାହକ ଅଛନ୍ତି । କରୋନା ପାଇଁ ପ୍ରତିଦିନ ଆମେ ସକାଳ ୭.୧୫ରୁ ୭ଟା୨୫ ଯାଏଁ ସ୍ୱତନ୍ତ୍ର ନୁ୍ୟଜ୍ ବୁଲେଟିନ୍ ପ୍ରସ୍ତୁତ କରୁଛୁ ।
ଦିନକୁ ୩ଟି ଜାତୀୟ ଓ ତିନୋଟି ଆଞ୍ଚଳିକ ନୁ୍ୟଜ୍ ବୁଲେଟିନ୍ ଯାଉଛି । ଏସବୁକୁ ଛାଡ଼ିଦେଲେ ଆକାଶବାଣୀ କେନ୍ଦ୍ର ଦ୍ୱାରା ଡାକ୍ତରମାନଙ୍କୁ ନେଇ ସ୍ୱତନ୍ତ୍ର କାର୍ଯ୍ୟକ୍ରମ କରାଯାଉଛି ।
ଜିଙ୍ଗଲ୍ ମାଧ୍ୟମରେ ଓ ଡ୍ରାମା ଦ୍ୱାରା ଲୋକଙ୍କୁ କରୋନା ବାବଦରେ ସଚେତନ କରାଇବା ପାଇଁ କାର୍ଯ୍ୟକ୍ରମମାନ ହାତକୁ ନିଆଯାଇ ପାରିଛି ।
କୋଣାର୍କ ସ୍ଥିତ ରେଡିଓ ନମସ୍କାରର ମୁଖ୍ୟ ଏନ୍ ଏ ଶାହା ଅନସାରୀ କହିଛନ୍ତି ବର୍ତ୍ତମାନ ସାରା ଦେଶରେ କରୋନା ଆତଙ୍କ ଖେଳାଇଥିବା ବେଳେ ଦାଦନ ପାଇଁ ଯାଇଥିବା ଶ୍ରମିକଙ୍କ ଘର ଲେଉଟାଣି ଚିନ୍ତାର କାରଣ ପାଲଟିଛି ।
ତେଣୁ ଗ୍ରାମାଞ୍ଚଳରେ ଏସବୁ ତଦାରଖ କରିବା ପାଇଁ ସରକାର ଦୃଢ଼ କାର୍ଯ୍ୟାନୁଷ୍ଠାନ ଗ୍ରହଣ କରିବା ଦରକାର ।
ଏବେବି ଅନେକ ଗାଁ ଅଛି ଯେଉଁଠାରେ ଲୋକମାନେ ଦେଶରେ ହେଉଥିବା ବିଭିନ୍ନ ଘଟଣା ସମ୍ପର୍କରେ ଅଜ୍ଞ ।
ସେମାନଙ୍କ ପାଇଁ ଟିଭି ମନୋରଞ୍ଜନର ଏକ ମାଧ୍ୟମ ମାତ୍ର । ସେମାନେ ତଥ୍ୟ ଜାଣିବା ପାଇଁ ଟିଭି ଦେଖନ୍ତି ନାହିଁ । ତେଣୁ ଗ୍ରାମାଞ୍ଚଳର ଲୋକମାନଙ୍କ ପାଖରେ ପହଞ୍ଚିବା ପାଇଁ ରେଡିଓ ସହଜ ମାଧ୍ୟମ ।
ରେଡିଓ ନମସ୍କାର ଏକ ଗୋଷ୍ଠୀ ବେତାରକେନ୍ଦ୍ର ହୋଇଥିବା ବେଳେ ଏହା କୋଣାର୍କରୁ ପ୍ରସାରଣ ହୋଇଥାଏ ।
ପୁରୀ ଜିଲ୍ଲାର ଅଧିକାଂଶ ଗାଁ ଲୋକ ଏହାର ଶ୍ରୋତା । ବର୍ତ୍ତମାନ ରେଡିଓ ନମସ୍କାର ଲୋକମାନଙ୍କୁ ସଚେତନ କରିବା ପାଇଁ ସ୍ଥାନୀୟ ଜନପ୍ରତିନିଧିମାନଙ୍କ ସହ ଯୋଗାଯୋଗ କରି ସେମାନଙ୍କ ଦ୍ୱାରା ଜନସାଧାରଣଙ୍କୁ ସଚେତନ କରାଉଛି ।
ଏହାବାଦ୍ ଆମେ ସ୍ଥାନୀୟ ସରପଞ୍ଚ ମାନଙ୍କର ଇଣ୍ଟରଭୁ୍ୟ(ସାକ୍ଷାତକାର) ଦ୍ୱାରା ଲୋକଙ୍କୁ ବିବ୍ରତ ନ ହେବାକୁ ପରାମର୍ଶ ଦେଉଛୁ ।
ଲୋକଙ୍କୁ ବାଟ ଦେଖାଇବା ସହ କରୋନାର ଲକ୍ଷଣ ବାବଦରେ ବତାଉଛୁ । ଲୋକମାନେ କିପରି ଘରେ ସୁରକ୍ଷିତ ରହିବେ, ସାମାଜିକ ଦୂରତ୍ୱ ବଜାୟ ରଖିବେ, ହାତ ପରିଷ୍କାର ଭାବେ ଧୋଇବେ ସେ ନେଇ ସଚେତନ କରୁଛୁ ।
ରେଡିଓ ଦ୍ୱାରା ଆଉ ଏକ କାମ ଖୁବ୍ ଭଲ ଭାବେ କରାଯାଇ ପାରୁଛି ଲୋକଙ୍କ ମୁହଁରେ ସେମାନଙ୍କ ଦ୍ୱାରା ପ୍ରତିଶୋଧକ ପାଇଁ ନିଆଯାଇଥିବା ପଦକ୍ଷେପ ବାବଦରେ କୁହାଯାଇ ପାରୁଛି ।
ଫଳରେ ଅନେକ ଗାଁ ପାଖ ଗାଁଠାରୁ ଶିଖୁଛନ୍ତି ଓ ଏହାକୁ ନିଜେ ଅଭ୍ୟାସ କରୁଛନ୍ତି । ଆଜି ପୁରୀ ଜିଲ୍ଲାର ପାଖାପାଖି ୧୦ଟି ପଞ୍ଚାୟତର ଲୋକମାନେ ଆଉ ଏକାସାଙ୍ଗରେ ନ ବସି ରନ୍ଧା ଖାଦ୍ୟ ଆସି ନିଜ ନିଜ ଘରକୁ ନେଇଯାଉଛନ୍ତି । ଏଭଳି ଅନେକ କଥା ରେଡିଓ ମାଧ୍ୟମରେ ଆମେ ଲୋକଙ୍କୁ ଜଣାଇ ପାରୁଛୁ ।
କେନ୍ଦ୍ର ସରକାରଙ୍କ ସୂଚନା ଓ ପ୍ରସାରଣ ବିଭାଗ ଦ୍ୱାରା ଜାରି କରାଯାଇଥିବା ଗାଇଡଲାଇନ୍ ହିସାବରେ ଏବେ କମର୍ସିଆଲ ଚ୍ୟାନେଲ୍ ମାନଙ୍କ ବ୍ୟତୀତ, ଗୋଷ୍ଠୀ ବେତାର କେନ୍ଦ୍ରଗୁଡ଼ିକ ଲୋକଙ୍କୁ ସଚେତନ କରିବା ପାଇଁ ବିଭିନ୍ନ ପ୍ରକାର କାର୍ଯ୍ୟକ୍ରମ ପ୍ରସାରଣ କରୁଛନ୍ତି ।
ଏହାଛଡ଼ଏବେ ରେଡିଓର ଏକ ନୂଆ ଫର୍ମାଟ ବଜାରକୁ ଆସିଛି । ଯାହାର ନାଁ ରଖାଯାଇଛି ଅନ୍ ଲାଇନ୍ ରେଡିଓ ବା ଇ-ରେଡିଓ ।
ଯୁବପିଢ଼ିଙ୍କ ପାଇଁ ଟ୍ରେଣ୍ଡରେ ଥିବା ଏହି ରେଡିଓ ଉପଯୋଗ କରି ଏବେ ଅନେକ ଶିକ୍ଷକ ଘରେ ରହି ପିଲାମାନଙ୍କୁ ଅନ୍ ଲାଇନ୍ରେ ଶିକ୍ଷା ଦେଇ ପାରୁଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
